**Azərbaycan Texniki Universiteti ilə ÖDƏNİŞLİ ƏSASLARLA magistratura səviyyəsində**

**təhsil alacaq təhsilalan arasında**

**Fərdi müqavilə № \_\_\_\_\_\_\_**

|  |  |
| --- | --- |
| **Bakı şəhəri** | **“\_\_\_\_\_”\_\_\_\_\_\_\_\_\_\_\_\_\_\_\_\_\_\_ 20\_\_\_ -cü il** |

|  |
| --- |
| Bir tərəfdən, Azərbaycan Texniki Universiteti (bundan sonra Universitet adlandırılacaq), prorektor Yusifbəyli Nurəli Adil oğlu şəxsində, digər tərəfdən ödənişli əsaslarla təhsil alacaq (bundan sonra Təhsilalan adlandırılacaq)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (soyadı, adı, atasının adı)  bu Müqaviləni aşağıdakı şərtlərlə imzaladılar:  Bundan sonra Universitet və təhsilalan birgə “tərəflər”, ayrı-ayrılıqda isə “tərəf” adlandırılacaq.  **1. Müqavilənin predmeti**  1.1. Bu Müqavilənin predmeti Azərbaycan Texniki Universitetində kadr hazırlığının ödənişli əsaslarla həyata keçirilməsi zamanı tərəflər arasında yaranan münasibətlərdir.  1.2. Təhsil bakalavriat dərəcəsini almaq üçün müvafiq tədris planına uyğun aparılır.  1.3. Magistrantlar üçün müəyyən edilmiş təhsil müddəti 2 ildir.  **2. Tərəflərin hüquq və öhdəlikləri**  **2.1. Universitetin  aşağıdakı hüquqları vardır:**  2.1.1. Təhsilalandan təhsil müddətində bu Müqavilə üzrə öhdəliklərinin yerinə yetirilməsini, habelə ali təhsil müəssisəsinin qayda və tələblərinə riayət edilməsini tələb etmək;  2.1.2. Təhsil haqqının müqavilə üzrə razılaşdırılmış qaydada və müddətdə ödənilməsini təhsilalandan tələb etmək;  2.1.3. Universitetdaxili qaydaları və bu müqavilə üzrə öhdəlikləri pozmuş, habelə növbəti tədris ilinə qeydiyyatdan keçməyib həmin tədris ilinin payız semestrinin sonuna qədər ali təhsil müəssisəsi ilə əlaqə saxlamayan təhsilanları qanunvericiliyə uyğun olaraq Universitetdən xaric etmək;  2.1.4 Xüsusi hallarda (pandemiya, müharibə, fövqəladə vəziyyət, karantin rejimi və digər hallar) Universitet tərəfindən təhsil xidmətləri distant və ya hibrid formada (əyani/distant) təqdim oluna bilər.  **2.2. Universitetin aşağıdakı vəzifələri vardır:**  2.2.1. Təhsilalanın bir mütəxəssis kimi hazırlığını öz üzərinə götürməklə ona özünün maddi-texniki resurslarından istifadə etməyə şərait yaratmaq;  2.2.2. Təhsilalana keyfiyyətli təhsil verilməsini təmin etmək;  2.2.3. Universitet daxilində təhsilalanların təhlükəsizliyini təmin etmək;  **2.3. Təhsilalan aşağıdakı öhdəlikləri öz üzərinə götürür;**  2.3.1. Universitetlə razılaşdırılmış illik təhsil haqqını vaxtlı-vaxtında ödəmək;  2.3.2. Universitetin daxili intizam və davranış qaydalarına riayət etmək;  2.3.3. Azərbaycan Respublikasının qüvvədə olan qanunvericiliyini, həmçinin ümumi əxlaq və etik davranış qaydalarını pozmamaq;  2.3.4. Normativ təhsil müddətində seçdiyi ixtisas üzrə tədris planlarını və tədris proqramlarını yerinə yetirmək;  2.3.5. Öz hərəkətləri ilə ali təhsil müəssisəsinə maddi zərər vurduqda, Azərbaycan Respublikasının qanunvericiliyinə uyğun olaraq, dəymiş maddi zərəri ödəmək;  2.3.6. Universitet tərəfindən tələb olunan sənədləri şifahi və ya yazılı sorğu alındığı andan 10 (on) iş günü müddətində təqdim etmək;  2.3.7. Bu Müqavilə üzrə öhdəliklərin yerinə yetirilməsini çətinləşdirən və ya mümkünsüz edən hallar haqqında Universitetə 5 (beş) təqvim günü müddətində məlumat vermək.  2.3.8. Dərslərin, imtahanların və s. onlayn qaydada aparıldığı müddətdə müəyyən edilmiş cədvələ uyğun olaraq dərslərə vaxtında qoşulmaq;  2.4. Təhsilalanın Universitetin bu Müqavilə üzrə öhdəliklərinin yerinə yetirilməsini tələb etmək hüququ vardır.  2.5. Təhsilalan Universitetdən xaric edildikdə Universitet tərəfindən xaric edilməsi barədə məlumatlandırılır. Təhsilalanın təqdim etdiyi əlaqə vasitələri ilə təhsilalanla əlaqə yaratmaq mümkün olmadığı halda Universitet heç bir məsuliyyət daşımır.    **3.Təhsil haqqi və hesablaşma qaydasi**.  3.1 Təhsilalan tədris aldığı müddət ərzində hər tədris ili üçün \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ixtisası üzrə \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ manat məbləğində təhsil haqqını ödəməyi öhdəsinə götürür.  3.2. I tədris ilində tələbə qeydiyyatdan keçərkən təhsil haqqı tam şəkildə, sonrakı tədris illərində isə hər semestrin əvvəlində, yəni iki dəfəyə (15 sentyabr və 15 fevral tarixlərinədək) köçürülmə yolu ilə Universitetin müvafiq bank hesabına təhsilalan tərəfindən köçürülür. Təhsil haqqı 2 semestrdən çox ödənilmədikdə təhsilalan Universitetdən xaric olunur.  3.3. Təhsilalan təhsil haqqını ödəmədikdə, universitetin tələbənin semestr imtahanlarına buraxılmasını məhdudlaşdırmaq səlahiyyəti vardır.  3.4. Təhsilalan Universitetlə razılaşdırmaqla təhsil haqqını hissə-hissə ödəyə bilər.  3.5. Təhsilalan Univesitetdən xaric olunduğu və ya təhsilini davam etdirmək istəmədiyi təqdirdə universitetə ödənilmiş təhsil haqqı geri qaytarılmır.  3.6. Bu müqavilədən irəli gələn hesablaşmalar nağdsız qaydada aparılır.  **4. Fors-major**  4.1. Qarşısıalınmaz qüvvənin təsirinə tərəflərin nəzarət edə bilmədikləri, onların səhvi və ya laqeydliyi nəticəsində baş verməyən, qabaqcadan nəzərdə tutulması mümkün olmayan hadisələr aid edilir. Bunlara müharibələr və ya inqilablar, daşqınlar, epidemiyalar, epizootiyalar, karantinlər, embarqolar, müvafiq qanunvericilik qərarları və digər hallar aiddir.  4.2. Qarşısıalınmaz hallara istinad edən tərəf:  4.2.1. qeyd olunan halların yarandığı vaxtdan 10 təqvim günü müddətində digər tərəfi məsələ ilə yazılı şəkildə xəbərdar edir və onun tələbinə əsasən səlahiyyətli dövlət orqanı tərəfindən hadisəni təsdiq edən rəsmi sənədi ona təqdim edir. Məlumatda baş vermiş hadisənin xarakteri təsvir edilməli və mümkün olduqda, hadisənin tərəflərin bu Müqavilə üzrə öhdəliklərinin yerinə yetirilməsinə təsirinin qiymətləndirilməsi əks etdirilməlidir;  4.2.2. həmin hallar aradan qaldırıldıqda, dərhal bu barədə digər tərəfi yazılı surətdə məlumatlandırmalıdır. Bu zaman Müqavilə üzrə öhdəliklərin yerinə yetirilməsi müddəti qeyd olunmalıdır. Məlumatın göndərilmədiyi və ya vaxtında göndərilmədiyi təqdirdə, məlumatı təqdim etməyən və ya vaxtında təqdim etməyən tərəf müvafiq xərcləri ödəməlidir.  4.2.3. Bu müqavilə üzrə öhdəliklərin yerinə yetirilmə müddəti qarşısıalınmaz halların mövcud olduğu müddətə uzadılır. Qarşısıalınmaz hallar 2 (iki) aydan çox davam edərsə, istənilən tərəf bu müqaviləni məhkəməyə müraciət etmədən, digər tərəfi bu müqavilənin şərtlərinə müvafiq olaraq məlumatlandıraraq poza bilər.    **5. Müqavilənin ləğv edilməsi qaydası**  5.1. Tərəflərdən biri üzərinə götürdüyü öhdəlikləri tam və ya lazımi qaydada yerinə yetirmədikdə, digər tərəf müqaviləni birtərəfli qaydada ləğv edilə, təhsilalan isə rektorun əmri ilə Universitetdən xaric oluna bilər.  5.2. Tərəflərdən biri bu müqaviləni davam etdirməkdən könüllü olaraq imtina etdiyi halda, Müqavilə hər iki tərəfin razılığı ilə ləğv edilir, təhsilalan bərpa hüququ saxlanılmaqla Universitetdən xaric olunur.  5.3 Müqavilənin ləğv edilməsi tələbi ilə çıxış edən tərəf digər tərəfə ləğvetməyə səbəb olmuş halları əsaslandırmaqla, yazılı bildiriş göndərir. Müqavilənin ləğv edilməsi haqqında bildirişi alan tərəf həmin bildirişi aldıqdan sonra 15 (on beş) təqvim günü müddətində digər tərəfə cavab ünvanlamalıdır.  5.4. Azərbaycan Respublikasının qanunvericiliyinə uyğun olaraq, təhsilalan ali təhsil müəssisəsini dəyişdikdə, müvafiq müqaviləyə xitam verilir və təhsilalanın təhsil xərclərinin maliyyələşdirilməsi Azərbaycan Respublikasının Təhsil Nazirliyi ilə yeni ali təhsil müəssisəsi arasında bağlanmış Müqaviləyə əsasən həyata keçirilir.  5.5. Təhsilalan Universitetdən üzrlü və ya üzürsüz səbəbdən xaric olunduqda ödənilmiş təhsil haqqı geri qaytarılmır.  5.6. Belə hallarda Müqavilənin ləğv edilməsinə səbəb olmuş hallar göstərilməklə, ali təhsil müəssisəsi tərəfindən Azərbaycan Respublikasının Təhsil Nazirliyinə məlumat təqdim olunur.    **6. Mübahisəli məsələlərin həlli**  6.1. Tərəflər Müqavilə üzrə öz aralarında yaranmış mübahisəli məsələləri danışıqlar və qarşılıqlı güzəştlər yolu ilə həll etməlidirlər.  6.2. Mübahisəli məsələlərin həlli danışıqlar yolu ilə mümkün olmadıqda, bu məsələlər Azərbaycan Respublikasının mövcud qanunvericiliyinə əsasən məhkəmə qaydasında həll edilməlidir.  6.3. Mübahisənin həlli üçün tərəflər Azərbaycan Respublikasının Təhsil Nazirliyinə də müraciət edə bilər.    **7. Tərəflərin məsuliyyəti**  7.1. Tərəflər bu Müqavilə üzrə öhdəlikləri yerinə yetirmədikdə və ya lazımi səviyyədə yerinə yetirmədikdə, onlar Azərbaycan Respublikasının qüvvədə olan qanunvericiliyinə müvafiq olaraq məsuliyyət daşıyırlar.  **8. Müqaviləyə əlavə və dəyişikliklər edilməsi**  8.1. Tərəflər qarşılıqlı razılıq əsasında bu Müqaviləyə protokollarla rəsmiləşdirilən müvafiq əlavələr və dəyişikliklər edə bilərlər. Həmin əlavə və dəyişikliklər bu Müqavilənin ayrılmaz hissəsi hesab olunur.  **9. Digər şərtlər**  9.1. Bu Müqavilə tərəflərin onu imzaladıqları andan qüvvəyə minir. Müqavilənin qüvvədə olma müddəti 1 (bir) ildir.  9.2. Bu Müqavilənin qüvvədə olma müddəti başa çatdıqdan sonrakı bir həftə ərzində tərəflərdən heç biri Müqaviləyə xitam verilməsini tələb etmirsə, onun qüvvədə olma müddəti avtomatik olaraq eyni şərtlərlə növbəti tədris ilinin sonunadək uzadılır.  9.3. Bu Müqavilə Azərbaycan dilində eyni hüquqi qüvvəyə malik olan iki nüsxədə tərtib olunmuşdur və bir nüsxəsi təhsilalana verilir, digər nüsxəsi isə ali təhsil müəssisəsində saxlanılır.    **10. Tərəflərin rekvizitləri və imzaları** |
|  |
|  |
|  |

|  |  |
| --- | --- |
| ***Təhsil müəssisəsi***  **AZƏRBAYCAN TEXNİKİ UNİVERSİTETİ**    **Ünvan-**Bakı şəhəri H.Cavid pr.,25  **VÖEN-** 1300231171  **Bank-** Kapital Bankın Yasamal filialı.  **VÖEN:** 990003611  **H/H** –AZ12AIIB33070019443307884103  **M/H** –AZ37NABZ 01350100000000001944  **Kod**-200037  **SWiFT** – A11BAZ2X  **Tədris işləri üzrə prorektor**  **Yusifbəyli Nurəli Adil oğlu**  **İmza\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **M/Y** | ***Təhsilalan***  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(soyadı, adı, atasının adı)**  **Yaşadığı yer: Azərbaycan Respublikası**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Ünvan:** \_\_\_\_\_\_\_\_\_\_\_\_\_\_ küçəsi, ev № \_\_\_\_\_  mənzil № \_\_\_\_\_\_\_\_\_\_, tel: \_\_\_\_\_\_\_\_\_\_\_\_\_\_\_  **Şəx.vəs. seriya AZE** \_\_\_\_\_\_\_\_\_\_\_\_\_\_\_\_\_\_\_\_  **İmza** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **(soyadı, adı)** |